ایکی موقدس مسجیدین خادیمی

ایکی موقدس مسجیدین خادیمی ()، ایوبی سولطانلاری، مملوک سولطانلاری، عثمانلی سولطانلاری و گۆنۆمۆزده سعودی شاهلاری داخیل اوْلماقلا ایسلام حؤکۆمدارلاری طرفیندن ایستیفاده اوْلونان عونوان دیر. بۇ عونوان مکه‌‌ده اوْلان مسجد الحرام و مدینه‌‌دکی مسجد النبی‌‌نین قوْروماق و مسئولیتی‌نی آلماق آنلامینا گلیر.

 تاریخچه 
بۇ عونوان ایلک دفعه صلاح الدین ایوبی طرفیندن ایستیفاده اوْلوندو. ایوبیلر یؽخیلاندان سوْنرا بۇ عونوان مملوک سولطانلاری توسوط ایله داشیندی. ۱۵۱۷-جی ایلده عثمانلی ایمپیراتورلوغو ایله مملوک سولطانلیغی آراسینداکی ساواشین آردیندان، یاووز سولطان سلیم میصری فتح ائدیب خیلافت عثمانلی‌لارین الینه کئچدی. سولطان سلیم اموی مسجیدینده اؤزونو ایکی موقدس مسجیدین خادیمی دیه آدلاندیردی. بۇ عونوان عثمانلی‌لارین و ایسلامین سوْن خلیفه‌سی ایکینجی عبدالمجیدین خیلافتینه قدر داوام ائتدی و ۳ مارس ۱۹۲۴ده خیلافتین لغو ائدیلمسیندن سوْنرا عونوان‌دا لغو اوْلدو.İlber Ortaylı, "Yavuz Sultan Selim", Milliyet (In Turkish)İlber Ortaylı, "Surre alayı Topkapı Sarayı’ndan geçiyor", Milliyet, 20 April 2008 (In Turkish)

۱۹۸۶-جی ایلده سعودی عربیستان شاهی فهد بن عبدالعزیز (الاحضرت) عونوانی‌نی لغو ائدیب ایکی موقدس مسجیدین خادیمی عونوانی‌نی جانلاندیردی. اوْنون اؤلوموندن سوْنرا سیرا ایله عبدالله بن عبدالعزیز بۇ عونوانی داشیدی. ۲۰۱۵ده تخته کئچن سلمان بن عبدالعزیز، عبدالله‌ین اؤلوموندن سوْنرا عینی عونوانی داشیماقدا دیر.

 قایناقلار